CELEX: 62019CN0213
Language: bg
Date: 2019-03-07 00:00:00
Title: Дело C-213/19: Иск, предявен на 7 март 2019 г. — Европейска комисия/Обединено кралство Великобритания и Северна Ирландия

13.5.2019   
            
            
               BG
            
            
               Официален вестник на Европейския съюз
            
            
               C 164/38
            
         
      Иск, предявен на 7 март 2019 г. — Европейска комисия/Обединено кралство Великобритания и Северна Ирландия
      (Дело C-213/19)
      (2019/C 164/40)
      Език на производството: английски
      
         Страни
      
      
         Ищец: Европейска комисия (представители: L. Flynn, F. Clotuche-Duvieusart)
      
         Ответник: Обединено кралство Великобритания и Северна Ирландия
      
         Ищецът моли Съда:
      
      
                  —
               
               
                  да установи, че:
                  
                              1.
                           
                           
                              като не е вписало в сметките правилните стойности на митата и като не е внесло правилната стойност на традиционните собствени ресурси (ТСР) и на собствените ресурси на база ДДС за вноса на текстилни изделия и обувки от Китайската народна република, Обединено кралство Великобритания и Северна Ирландия не е изпълнило задълженията си по членове 2 и 8 от Решение 2014/335 на Съвета (1), членове 2 и 8 от Решение 2007/436 на Съвета (2), членове 2, 6, 9, 10, 12 и 13 от Регламент 609/2014 на Съвета (3), членове 2, 6, 9, 10, 11 и 17 от Регламент 1150/2000 на Съвета (4), член 2 от Регламент 1553/89 на Съвета (5), както и член 105, параграф 3 от Регламент 952/2013 на Съвета (6) и член 220, параграф 1 от Регламент 2913/92 на Съвета (7);
                              като последица от неизпълнение на задълженията си, да изпълни задълженията си по член 4, параграф 3 от Договора за Европейския съюз, член 325 и член 310, параграф 6 от Договора за функционирането на Европейския съюз, членове 3 и 46 от Регламент 952/2013, член 13 от Регламент 2913/92 на Съвета, член 248, параграф 1 от Регламент 2454/93 на Комисията (8), член 244 от Регламент за изпълнение 2015/2447 на Комисията (9) и член 2, параграф 1, букви б) и г), член 83, членове 85—87 и член 143, параграф 1, буква г) и параграф 2 от Директива 2006/112/ЕО на Съвета (10);
                              Съответните загуби на традиционни собствени ресурси, които трябва да бъдат внесени в бюджета на Съюза (минус разходите по събирането), възлизат на:
                              
                                          —
                                       
                                       
                                          496,025,324.30 EUR през 2017 г. (до 11 октомври 2017 г., включително),
                                       
                                    
                                          —
                                       
                                       
                                          646,809,443.80 EUR през 2016 г.,
                                       
                                    
                                          —
                                       
                                       
                                          535,290,329.16 EUR през 2015 г.,
                                       
                                    
                                          —
                                       
                                       
                                          480,098,912.45 EUR през 2014 г.,
                                       
                                    
                                          —
                                       
                                       
                                          325,230,822.55 EUR през 2013 г.,
                                       
                                    
                                          —
                                       
                                       
                                          173,404,943.81 EUR през 2012 г.,
                                       
                                    
                                          —
                                       
                                       
                                          22,777,312.79 EUR през 2011 г.
                                       
                                    
                        
                              2.
                           
                           
                              като не е предоставило цялата информация, изисквана от службите на Комисията и необходима за установяване на размера на загубите на ТСР, и като не е представило, съгласно изискванията, съдържанието на правната оценка на правната служба на HMRC (данъчна и митническа администрация на Обединеното кралство) или мотивите на решението, довело до отпадане на установените митнически задължения, Обединено кралство Великобритания и Северна Ирландия не е изпълнило задълженията си по член 4, параграф 3 от Договора за Европейския съюз и член 2, параграф 2 и параграф 3, буква г) от Регламент 608/2014 на Съвета (11); и
                           
                        
            
                  —
               
               
                  да осъди Обединено кралство Великобритания и Северна Ирландия да заплати съдебните разноски.
               
            
         Основания и основни доводи
      
      Въпреки многобройните предупреждения от OLAF и от Комисията за опасност от измами до 12 октомври 2017 г. Обединеното кралство не е въвело основан на риска подход в митническия контрол, за да избегне допускането в свободно обращение в Съюза на стоки със занижени цени (по-специално обувки и текстилни изделия от Китайската народна република). В резултат на това бездействие, въпреки наличието на многобройни предупреждения, Обединеното кралство не е предприело основаните на риска мерки, които се изискват от митническото законодателството на Съюза и от законодателството на Съюза относно собствените ресурси. Непредприемането на подходящи действия е засегнало и правилното прилагане на правилата на Съюза относно ДДС. Налице са изключително големи загуби за бюджета на Съюза, причинени от нарушаването от Обединеното кралство на правото на Съюза и от произтичащите от него нива на внос на стоки със занижени цени в тази държава членка. Тъй като, за разлика от други държави членки, не е спазило препоръките на Комисията, Обединеното кралство е привлякло повече сделки със занижени цени. Тези изключително големи загуби са засегнали драстично и справедливото разпределяне на тежестта между държавите членки, тъй като е трябвало да се компенсират от останалите държави членки на Съюза чрез съответни по-високи вноски на база БНД.
      
         (1)  2014/335/ЕС, Евратом: Решение на Съвета от 26 май 2014 година относно системата на собствените ресурси на Европейския съюз (ОВ L 168, 2014 г., стр. 105).
      
         (2)  2007/436/ЕО, Евратом: Решение на Съвета от 7 юни 2007 година относно системата на собствените ресурси на Европейските общности (ОВ L 163, 2007 г., стр. 17).
      
         (3)  Регламент (ЕС, Евратом) № 609/2014 на Съвета от 26 май 2014 година относно методите и процедурата за предоставяне на традиционните собствени ресурси, собствените ресурси на база ДДС и на база БНД и относно мерките за удовлетворяване на потребностите от парични средства (преработен текст) (ОВ L 168, 2014 г., стр. 39).
      
         (4)  Регламент (ЕО, Евратом) № 1150/2000 на Съвета от 22 май 2000 година за прилагане на Решение 94/728/ЕО, Евратом относно системата за собствени ресурси на Общностите (ОВ L 130, 2000 г., стр. 1;Специално издание на български език, 2007 г., глава 1, том 2, стр. 184).
      
         (5)  Регламент (ЕИО, Евратом) № 1553/89 на Съвета от 29 май 1989 година за окончателни унифицирани схеми за събирането на собствените ресурси, набирани от данък добавена стойност (ОВ L 155, 1989 г., стр. 9; Специално издание на български език, 2007 г., глава 1, том 1, стр. 80).
      
         (6)  Регламент (ЕС) № 952/2013 на Европейския парламент и на Съвета от 9 октомври 2013 година за създаване на Митнически кодекс на Съюза (ОВ L 269, 2013 г., стр. 1).
      
         (7)  Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (ОВ L 302, 1992 г., стр. 1; Специално издание на български език, 2007 г., глава 2, том 5, стр. 58).
      
         (8)  Регламент (ЕО) № 2454/93 на Комисията от 2 юли 1993 година за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (ОВ L 253, 1993 г., стр. 1; Специално издание на български език, 2007 г., глава 2, том 7, стр. 3).
      
         (9)  Регламент за изпълнение (ЕС) 2015/2447 на Комисията от 24 ноември 2015 година за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 2015 г., стр. 558).
      
         (10)  Директива 2006/112/ЕО на Съвета от 28 ноември 2006 година относно общата система на данъка върху добавената стойност (OB L 347, 2006 г., стр. 1; Специално издание на български език, 2007 г., глава 9, том 3, стр. 7).
      
         (11)  Регламент (ЕС, Евратом) № 608/2014 на Съвета от 26 май 2014 година за определяне на мерки за прилагане на системата на собствените ресурси на Европейския съюз (ОВ L 168, 2014 г., стр. 29).